Rowers gestuit toe hulle geldwa wou roof | Netwerk24
Rowers gestuit toe hulle geldwa wou roof
Deur André Damons 06 November 2018 10:50
Rowers het Maandagaand twee voertuie gekaap om te vlug nadat hul poging om 'n geldwa buite Vryburg in Noordwes te beroof, deur die polisie gefnuik is.
'n Wag is gewond toe die onbekende aantal rowers tussen 18:00 en 18:30 op 'n geldwa op die N18 tussen Vryburg en Pudimoe toegeslaan het.
Brig. Vish Naidoo, nasionale polisiewoordvoerder, sê verskeie polisie-eenhede het vooraf inligting ontvang oor die rooftog en het die rowers ingewag.
Die rooftog het egter op 'n ander pad plaasgevind. Die polisie het vinnig gereageer en volgens Naidoo het die rowers op die geldwa losgebrand totdat dit tot stilstand gekom het.
'n Wag is in die skietery gewond.
Die rowers het gevlug en hul voertuie, 'n AK47-aanvalsgeweer en ander items agtergelaat.
Geen geld is gebuit nie.
Hulle het twee voertuie gekaap en gevlug. Niemand anders is beseer nie.
ARMED ROBBERY : N18 BETWEEN VRYBURG & PUDIMOE. NW. MONEY TRUCK ROBBERY. PERPS FLED IN HYUNDAI H1. JNF671MP (FALSE PLATES). ABANDONED OTHER VEHICLES & WEAPONS. pic.twitter.com/yEDWXLIVMN